Simon Steyn van Hoërskool DF Malan - Western Cape Cape Town Schools that Rock
18 Jun 2018 | Culture, DF Malan, Schools | 0 |
Simon Steyn in Graad 9 het die afgelope naweek in die finaal van die Gemini Sangkompetisie deelgeneem. Hy het in die “Country”- en “Sound and Look”-kategorieë twee eerste plekke en ‘n tweede plek vir die “Musical”-kategorie behaal! Mooi so, Simon, en hou asseblief aan sing!
PreviousLana Janson van Hoërskool DF Malan
NextHoërskool DF Malan se Justin Beck PressReader - Weg!: 2017-12-01 - PIER­RE SE BRIEF
Weg! - 2017-12-01 - Vlaggie - RE
TE­KEN IN OP ONS NUUSBRIEF! Ons weet ’n maand is ’n lang tyd om vir jou guns­te­ling­tyd­skrif te wag. Bly in­tus­sen op die hoog­te van al­les wat by Weg aan die gang is deur in te te­ken op ons nuusbrief by weg.co.za
Ek wil glo dat Weg- men­se – die­ge­ne wat hier werk én die men­se wat dit lees – se glas al­tyd drie­kwart vol is. Ons be­sef die le­we is nie al­tyd ’n lied nie, maar ons neu­rie on­der­langs eer­der as om te mom­pel. As men­se my vra waar­voor Weg se hart warm klop, is my ant­woord: Ons is on­be­skaamd po­si­tief Suid-A­fri­kaans en vír A­fri­ka. Ons land en vas­te­land is vol mooi plek­ke en men­se. Die ge­leent­heid om hier­die plek­ke en men­se te kan be­soek is een van die groot­ste voor­reg­te wat ons hier aan die suid­punt van die vas­te­land het. Ja, ons plek het sy te­kort­ko­min­ge, maar ons ver­lek­ker ons eer­der in die goeie.
Dis be­ter om daai eer­ste­wê­reld­bril waar­mee ek ge­neig is om na al­les te kyk te bê­re. So staan ek on­langs op ’n Mo­sam­biek­se strand na­by In­has­soro waar be­staans­vis­sers al heel­og­gend ’n trek­net in­ka­trol. Bin­ne-in die net wrie­mel hon­der­de klein vis­sies. Maar dis nie net vis wat ge­vang word nie. ’n Seun­tjie tel ’n see­perd­jie op en draai hom dié­kant toe en daai kant toe. Sees­ter­re lê een­kant. An­der­kant lê sand­haai­tjies en spar­tel na a­sem. Par­ty­keer is die mooi­ste see­skil­pad­jies deel van die vangs.
Die to­neel pla my ge­wel­dig. Daar­die aand rond­om die kamp­vuur wil ek weet: Hoe­kom is een spe­sie vir ons ou­lik en moet gered word, en ’n an­der bloot kos? En mag jy in­gryp wan­neer ie­mand an­ders se kul­tuur ter spra­ke is?
Die be­staans­vis­sers trek nou al eeue lank el­ke dag hul­le trek­net­te hier in, en dees­dae is hul­le sei­soen ne­ge maan­de lank. “Maar dis g’n won­der daar’s nie meer vis oor in die see nie!” sê ie­mand. Ons gids ant­woord: “Weet jul­le dat een van daai groot kom­mer­si­ë­le vis­trei­lers in een aand meer vis en an­der see­die­re vang as wat die hon­der­de be­staans­vis­sers by In­has­soro in ’n jaar uit­haal?” vra hy.
Die net­jies ver­pak­te vis wat ons in die plaas­li­ke su­per­mark koop, word deur daar­die vis­trei­lers ge­vang. Dit pla ons nie, want ons sien dit nie. Kon­teks en per­spek­tief is be­lang­rik.
Iets waar­in ek wel suk­kel om kon­teks en per­spek­tief te vind, is met die stro­ping van die laas­te wil­de re­nos­ters. Die wreed­aar­dig­heid van sul­ke slag­tings word deur die fo­to­joer­na­lis B­rent S­tir­ton vas­ge­vang in sy fo­to op bl. 22. Hier­die is een van ’n reeks fo­to’s oor re­nos­ter­stro­pe­ry wat aan dié Suid-A­fri­ka­ner die ti­tel van Na­tuur­fo­to­graaf van die Jaar be­sorg het.
Dis ’n skok­ken­de fo­to, ’n moord­to­neel wat jou tot stil­stand ruk. Dis be­slis nie A­fri­ka op sy bes­te nie, maar dis be­lang­rik om te plaas. Want as ons dit nie sien nie, pla dit ons dalk nie, en dít sou on­ver­geef­lik wees.